Donderdagoggend: 21 Januarie 2016 - Weather Forecasting for South Africa
Donderdagoggend: 21 Januarie 2016
​Goeie môre almal: Hallo Kenya: A lot of high cirrus cloud but I do not see significant rain. There is a chance for a few showers in the south-west later today.
Die geslote laag in die bolug sit netjies wes van die weskus, en terwyl die laag daar sit gaan die vog uit die noorde bly inbeweeg oor die westelike en sentrale dele van die land. Die groen kolle dui aan waar daar vanoggend nog ligte reën en of buie voorgekom het, terwyl die blou, effens groen van die foto dui op 'n paar donderstorms. Sedert middernag het daar nog 7mm voorgekom in die Upington gebied, ek dink die druiwe manne begin n ou moedeloos word, terwyl die veeboere juig!! Dit het ook nog ligweg gereën oor die Kimberley gebied. Alhoewel ek in die amptelike voorspelling net reën aandui op plekke vanoggend beteken nie dat daar geen storms en of reën sal wees vanmiddag nie. Die toestande oor die sentrale en westelike binneland bly besonder goed vir nog kolle en strepe reën.
Die 2de foto is dieselfde as die eerste een maar hier dui ek aan waar dit kan reën, geel sê daar is ten minste 'n kans terwyl die groen aandui daar is 'n beter kans as die norm vir buie en donderbuie later vandag en vannag. Die model wys ook kolle met 25mm en meer oor die westelike en sentrale binneland maar wat my bekommer is dat die stelsel goed ontwikkel is maar dat die reën nie so goed voorkom soos wat mens graag sou wou nie, en is veral geldig vir die sentrale en suid Karoo. Ek sou al heelwat meer reën wou sien oor groter gebiede as wat tot nou toe die geval is. Ek hoop die model is verkeerd en dat daar ook lekker reën ver suid sal ontwikkel. Die Vrystaat is nog glad nie nat soos in behoorlik nat nie, ja daar is 'n paar kolle wat nat is maar die droogte druk nog hard, die gebied wat tans die ergste deurloop is die grootste deel van KZN. Die streek kry normaalweg aansienlik meer reën maar die seisoen is dit 2mm hier 7mm daar maar nie naastenby genoeg om die droogte te breek in die streek nie. Ons het geweet dit gaan droog wees maar mens hoop maar altyd dat daar iets beter sal gebeur as wat mens verwag…
Sien ook die tropiese sikloon oos van die land, besig om te ontwikkel maar is nog ver genoeg oos om ons nie te erg te pla nie. Ek sal egter nou goed moet begin kyk wat die tropiese siklone gaan doen, as hulle te na aan die land kom dan word dit weer warm en baie droog…